pythainlp/thai-wiki-dataset-v4 huggingface dataset:
พระพรหมโมลี (สุชาติ ธมฺมรตโน)

พระพรหมโมลี (สุชาติ ธมฺมรตโน) เป็นพระสงฆ์ชาวไทย ปัจจุบันดำรงสมณศักดิ์เป็นพระราชาคณะเจ้าคณะรอง ชั้นหิรัญบัฏ ดำรงตำแหน่งทางพระสังฆาธิการเป็นกรรมการมหาเถรสมาคม, เจ้าคณะภาค 5, เจ้าอาวาสวัดปากน้ำ ภาษีเจริญ พระอารามหลวง, แม่กองบาลีสนามหลวง, ประธานสำนักงานกำกับดูแลพระธรรมทูตไปต่างประเทศ, อดีตผู้รักษาการแทนเจ้าคณะใหญ่หนเหนือ, อดีตประธานคณะเลขานุการผู้ปฏิบัติหน้าที่สมเด็จพระสังฆราช, และอดีตเลขานุการประธานสมัชชามหาคณิสสร
ประวัติ.
ชาติภูมิ.
ชื่อ สุชาติ นามสกุล สอดสี ชาตะ วันที่ 23 ตุลาคม พ.ศ. 2497 (วันเสาร์ แรม 11 ค่ำ เดือน 11 ปีมะเมีย) ตรงกับวันปิยมหาราช ณ บ้านบางงาม ตำบลบางงาม (ปัจจุบันอยู่ในเขตตำบลวังหว้า) อำเภอศรีประจันต์ จังหวัดสุพรรณบุรี
เป็นบุตรคนที่ 3 ในจำนวน 5 คน ของนายชื่น สอดสี กับนางตอง สอดสี (นามสกุลเดิม มีชนะ) ครอบครัวประกอบอาชีพเกษตรกร
บรรพชา.
อายุ 10 ปี บรรพชาเป็นสามเณร เมื่อวันที่ 5 เมษายน พ.ศ. 2508 (วันจันทร์ ขึ้น 4 ค่ำ เดือน 5 ปีมะเส็ง) ณ วัดเกาะ ตำบลวังหว้า อำเภอศรีประจันต์ จังหวัดสุพรรณบุรี โดย พระครูวรนาถรังษี (ปุย ปุญฺญสิริ) เจ้าอาวาสวัดเกาะ เป็นพระอุปัชฌาย์
ขณะเป็นสามเณร มีโอกาสถวายงานปรนนิบัติสมเด็จพระวันรัต (ปุ่น ปุณฺณสิริ) วัดพระเชตุพนวิมลมังคลารามราชวรมหาวิหาร (ภายหลังได้รับสถาปนาเป็นสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก) ซึ่งเดินทางมาเยี่ยมเยียนพระครูวรนาถรังษี (ปุย ปุญฺญสิริ) ที่วัดเกาะ
ศึกษาพระปริยัติธรรมยังวัดเกาะ วัดดอนเจดีย์ วัดสองพี่น้อง จังหวัดสุพรรณบุรี และวัดปากน้ำ ภาษีเจริญ กรุงเทพมหานคร จวบจนสอบได้เปรียญธรรม 9 ประโยค เมื่อ พ.ศ. 2519
เป็นสามเณรเปรียญธรรม 9 ประโยค รูปที่ 10 ในสมัยกรุงรัตนโกสินทร์ และรูปที่ 1 ในสำนักเรียนวัดปากน้ำ ภาษีเจริญ 
อุปสมบท.
อายุ 21 ปี เป็นนาคหลวงได้รับการอุปสมบทในพระบรมราชูปถัมภ์ของพระบาทสมเด็จพระปรมินทรมหาภูมิพลอดุลยเดช 
อุปสมบท เมื่อวันที่ 4 กรกฎาคม พ.ศ. 2519 (วันอาทิตย์ ขึ้น 8 ค่ำ เดือน 8 ปีมะโรง) ณ พัทธสีมาพระอุโบสถวัดพระศรีรัตนศาสดาราม แขวงพระบรมมหาราชวัง เขตพระนคร กรุงเทพมหานคร โดย
สมเด็จพระพุทธโฆษาจารย์ (ฟื้น ชุตินฺธโร) วัดสามพระยา เป็นพระอุปัชฌาย์ 
พระธรรมปิฎก (นิยม ฐานิสฺสโร) วัดชนะสงครามราชวรมหาวิหาร (ภายหลังได้รับสถาปนาสมณศักดิ์ที่ สมเด็จพระมหาธีราจารย์) เป็นพระกรรมวาจาจารย์ 
พระธรรมธีรราชมหามุนี (ช่วง วรปุญฺโญ) วัดปากน้ำ ภาษีเจริญ (ภายหลังได้รับสถาปนาสมณศักดิ์ที่ สมเด็จพระมหารัชมังคลาจารย์) เป็นพระอนุสาวนาจารย์
ได้รับฉายาทางพระพุทธศาสนาว่า ธมฺมรตโน [ทำ-มะ-ระ-ตะ-โน] 
อุปสมบทแล้วจำพรรษาอยู่ที่วัดปากน้ำ ภาษีเจริญ กรุงเทพมหานคร เป็นต้นมา กระทั่งได้รับแต่งตั้งเป็นผู้ช่วยเจ้าอาวาส ผู้รักษาการแทนเจ้าอาวาส และเจ้าอาวาส ตามลำดับ
ประลัยอิเล็กตรอน–โพซิตรอน

ประลัยอิเล็กตรอน–โพซิตรอน (Electron–positron annihilation) เกิดขึ้นเมื่ออิเล็กตรอน (e-) และโพซิตรอน (e+), ปฏิยานุภาคของอิเล็กตรอน) เข้าปะทะกัน ผลจากการปะทะกันคือประลัยของอิเล็กตรอนและโพซิตรอนและมีการสร้างโฟตอนรังสีแกมมาหรืออนุภาคพลังงานสูงอื่น ๆ
e- + e+ → γ + γ
กระบวนการต้องเป็นไปตามกฎการอนุรักษ์ อันได้แก่ :
เช่นเดียวกับวัตถุสองประจุใด ๆ, อิเล็กตรอนและโพสิตรอนก็อาจเกิดปฏิกิริยากับแต่ละอนุภาคอื่น ๆ โดยไม่ต้องมีประลัยในกรณีทั่ว ๆ ไปโดยเกิดการกระเจิงแบบยืดหยุ่น (elastic scattering)
กรณีพลังงานต่ำ.
มีเพียงกลุ่มอนุภาคที่จำกัดมากของความเป็นไปได้สำหรับสถานะขั้นสุดท้าย ที่เป็นไปได้มากที่สุดคือการถูกสร้างขึ้นของโฟตอนรังสีแกมมาจำนวนสองอนุภาคหรือมากกว่านั้น การอนุรักษ์พลังงานและโมเมนตัมเชิงเส้นนั้นห้ามการสร้างเพียงโฟตอนเพียงอนุภาคเดียว (ข้อยกเว้นของกฎนี้สามารถเกิดขึ้นได้สำหรับพันธะอิเล็กตรอนของอะตอมอย่างแน่นหนา) ในกรณีที่พบมากที่สุด โฟตอนสองอนุภาคจะถูกสร้างขึ้น แต่ละอนุภาคจะมีพลังงานเท่ากับพลังงานนิ่งของอิเล็กตรอนหรือโพสิตรอน (511 กิโลอิเล็กตรอนโวลต์) เป็นความสะดวกต่อการอ้างอิงถึงกรอบอ้างอิง (frame of reference) ที่อยู่ในระบบซึ่งไม่มีโมเมนตัมเชิงเส้นสุทธิ (no net linear momentum) ก่อนเกิดประลัย ดังนั้นหลังจากการชนกัน รังสีแกมมาก็จะถูกปลดปล่อยออกมาในทิศทางตรงข้ามกัน
พทาเลท

พทาเลท (phthalate , "-layts" , หรือ พทาเลท เอสเทอร์, เป็นเอสเทอร์ของกรดพทาเลท
ส่วนมากใช้ในกระบวนการผลิตพลาสติกส์เพื่อเพิ่มคุณสมบัติด้านความยืดยุ่น โปรงใส ทนทาน และมีอายุการใช้งานยาวนาน 
พทาเลทถูกใช้เพื่อให้พีวีซีมีความยืดหยุ่น 
พทาเลทกำลังถูกเลิกใช้ในหลายประเทศ เช่น อเมริกา แคนนดา และสหาภาพยุโรป เนื่องจากการส่งผลต่อสุขภาพ
ไวรัสทางเดินหายใจตะวันออกกลาง

โคโรนาไวรัสสายพันธุ์กลุ่มอาการของโรคทางเดินหายใจตะวันออกกลาง  หรือ ไวรัสทางเดินหายใจตะวันออกกลาง เป็นไวรัสอาร์เอ็นเอเซนส์บวก สายเดี่ยวสปีชีส์ใหม่ของสกุล Betacoronavirus เป็นสาเหตุของโรคทางเดินหายใจตะวันออกกลาง หรือ โรคเมอร์ส
มีรายงานครั้งแรกในปี 2555 หลังการลำดับจีโนมของไวรัสที่แยกจากตัวอย่างเสมหะของผู้ป่วยที่เจ็บป่วยในการระบาดของไข้หวัดใหญ่สายพันธุ์ใหม่ในปี 2555 ทีแรกเรียกไวรัสดังกล่าวว่า โคโรนาไวรัสสายพันธุ์ใหม่ 2012 หรือเพียง โคโรนาไวรัสสายพันธุ์ใหม่
ในเดือนมิถุนายน 2557 มีรายงานผู้ป่วย MERS-CoV ใน 22 ประเทศ ได้แก่ ซาอุดีอาระเบีย มาเลเซีย จอร์แดน กาตาร์ อียิปต์ สหรัฐอาหรับเอมิเรตส์ คูเวต ตุรกี โอมาน แอลจีเรีย บังกลาเทศ อินโดนีเซีย (ยังไม่มีการยืนยัน) ออสเตรีย สหราชอาณาจักร เกาหลีใต้ และสหรัฐ ผู้ป่วยแทบทุกคนมีความเชื่อมโยงอย่างใดอย่างหนึ่งกับซาอุดีอาระเบีย ในบทความเดียวกันมีรายงานว่า ความผิดพลาดของทางการซาอุดีอาระเบียในการสนองต่อ MERS-CoV เป็นปัจจัยเกื้อหนุนให้เกิดการระบาดของไวรัสนี้
การระบาดครั้งล่าสุดเกิดในประเทศเกาหลีใต้ โดยรายงานเมื่อวันที่ 12 มิถุนายน 2558 ระบุว่ามีรายงานผู้ป่วยที่ยืนยันแล้ว 126 คน เสียชีวิต 13 คน สถานที่กว่า 2,300 แห่ง อยู่ภายใต้การเฝ้าระวัง ถือเป็นการระบาดของเชื้อนี้ครั้งใหญ่ที่สุด หากไม่นับการระบาดภายในซาอุดิอาระเบีย
สมาชิกสภาผู้แทนราษฎรจังหวัดอุทัยธานี

จังหวัดอุทัยธานี มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดอุทัยธานีมีสมาชิกสภาผู้แทนราษฎรคนแรก คือ นายเทียบ นันทแพทศย์ 
      พรรคสหชีพ → พรรคประชาชน (พ.ศ. 2490)
      พรรคเสรีมนังคศิลา
      พรรคสหภูมิ → พรรคชาติสังคม
      พรรคเกษตรสังคม
      พรรคชาติไทย
      ไม่สังกัดพรรคการเมือง
      พรรคสยามประชาธิปไตย
      พรรคเสรีธรรม
      พรรคชาติไทย
      พรรคสหประชาธิปไตย
      พรรคพลังธรรม
      พรรคปวงชนชาวไทย
      พรรคประชาธิปัตย์
      พรรคความหวังใหม่
      พรรคชาติไทย
      พรรคไทยรักไทย
      พรรคชาติไทย 
      พรรคชาติไทย → พรรคชาติไทยพัฒนา 
      พรรคชาติไทยพัฒนา 
      พรรคประชาธิปัตย์
      พรรคชาติไทยพัฒนา
      พรรคภูมิใจไทย
มหาวิทยาลัยพระหฤทัยคาทอลิก

หรือ มหาวิทยาลัยคาทอลิกแห่งมิลาน (ชื่อย่อ: Cattolica หรือ UNICATT หรือ UCSC) โดยทั่วไปถูกเรียกสั้นๆว่า Cattolica (การออกเสียง อังกฤษ: katˈtɔlika; ไทย: กัตโตลีกา) วิทยาเขตหลักตั้งอยู่ในเมืองมิลาน แคว้นลอมบาร์เดีย ประเทศอิตาลี ก่อตั้งขึ้นในปี ค.ศ. 1921 (พ.ศ. 2464) โดย ซึ่งเป็นทั้งแพทย์ นักจิตวิทยา และนักบวชคาทอลิก
เมื่อพิจารณาขนาดของมหาวิทยาลัยจากจำนวนนักศึกษา จำนวนบุคลากร และวิทยาเขตทั้งหมด Cattolica ถือว่าเป็นหนึ่งในมหาวิทยาลัยเอกชนที่ใหญ่ที่สุดในทวีปยุโรป และเป็นหนึ่งในที่ใหญ่ที่สุดในโลก 
วิทยาเขต คณะวิชา และบัณฑิตวิทยาลัย.
วิทยาเขต คณะวิชา และบัณฑิตวิทยาลัย ของ Cattolica
วิทยาเขต.
Cattolica ประกอบด้วย 4 วิทยาเขตในเมืองต่างๆของประเทศอิตาลี ส่วนใหญ่อยู่ทางตอนเหนือของประเทศ ดังนี้ 
คณะวิชา.
Cattolica มีการเรียนการสอนและการผลิตงานวิจัย ตั้งแต่ระดับปริญญาตรี ปริญญาโท และปริญญาเอก ที่คณะวิชาต่างๆและวิทยาเขตต่างๆกัน ดังนี้
บัณฑิตวิทยาลัย.
Cattolica มีบัณฑิตวิทยาลัยเฉพาะทางด้านต่างๆ ดังนี้
อันดับมหาวิทยาลัย.
จากการจัดอันดับสถาบันอุดมศึกษาโดยสำนักจัดอันดับต่างๆ เช่น , Times Higher Education, , เป็นต้น ตั้งแต่ระดับประเทศอิตาลี ทวีปยุโรป ไปจนถึงระดับโลก Cattolica นับว่าเป็นที่ยอมรับทั้งคุณภาพโดยรวม คณาจารย์ การเรียนการสอน วิชาการ ความเป็นนานาชาติ อัตราการได้งานของนักศึกษาจบใหม่ และความเชี่ยวชาญและผลงานวิจัยในแขนงต่างๆ โดยเฉพาะทางด้านกฎหมาย ภาษาร่วมสมัย ภาษาศาสตร์ แพทยศาสตร์ และเศรษฐศาสตร์ ซึ่งโดยส่วนใหญ่ Cattolica อยู่ที่ประมาณ 500 อันดับแรกของโลกหากพิจารณาโดยรวม และอยู่ที่ประมาณ 200 อันดับแรกของโลกในหลายๆสาขาวิชาหากพิจารณาเฉพาะด้าน
อันดับโลกของ Cattolica ปี ค.ศ. 2017 (พ.ศ. 2560) ในแขนงวิชาต่างๆ โดย QS World University Rankings 
หมายเหตุ: [ก]<templatestyles src="การอ้างอิง/styles.css"/>^ [ข]<templatestyles src="การอ้างอิง/styles.css"/>^ การอ้างอิงงานวิจัยด้านเศรษฐศาสตร์และการเงิน Cattolica ติด 5% สูงสุดของสถาบันด้านเศรษฐศาสตร์ทั่วโลกด้วยเช่นกัน โดย 
ศิษย์เก่าและบุคคลากรที่มีชื่อเสียง.
อดีตถึงปัจจุบัน มีศิษย์เก่าและบุคคลากรที่มีชื่อเสียงจาก Cattolica จากหลากหลายสาขา ตัวอย่างเช่น (เรียงลำดับคำตามตัวอักษรในภาษาไทย)
สกรีม (เพลงไมเคิล แจ็กสันและเจเน็ต แจ็กสัน)

"สกรีม/ไชลด์ฮุด"  เป็นเพลงของนักร้องชาวอเมริกัน ไมเคิล แจ็กสัน และเจเน็ต แจ็กสัน เขียนโดยจิมมี แจมและเทร์รี ลูอิส, ไมเคิล แจ็กสัน, เจเน็ต แจ็กสัน โดยมีโปรดิวเซอร์ ได้แก่จิมมี แจมและเทร์รี ลูอิส, ไมเคิล แจ็กสัน, เจเน็ต แจ็กสัน เป็นโปรดิวเซอร์ร่วม สำหรับรวมอัลบั้มของไมเคิล แจ็กสัน โดยไดวางจำหน่ายในวันที่ 31 พฤษภาคม ค.ศ. 1995 โดยออกมาพร้อมกับเพลงไชลด์ฮุด
เจ้ากาวิละวงศ์ ณ เชียงใหม่

อำมาตย์ตรี เจ้ากาวิละวงศ์ ณ เชียงใหม่ (28 พฤษภาคม พ.ศ. 2440 − 30 พฤษภาคม พ.ศ. 2510) อดีตนายกสมาคมถ่ายภาพแห่งประเทศไทย ในพระบรมราชูปถัมภ์ (2504−2508) และเป็นบิดาของเจ้ากอแก้วประกายกาวิล ณ เชียงใหม่
ประวัติ.
เจ้ากาวิละวงศ์ ณ เชียงใหม่เป็นบุตรของเจ้าราชวงศ์ (ชมชื่น ณ เชียงใหม่) กับเจ้ากรรณนิกา ณ เชียงใหม่ เมื่อครั้นเจ้าอุบลวรรณาผู้เป็นเจ้ายายเสียชีวิต เจ้ากาวิละวงศ์จึงได้ย้ายไปอยู่กับเจ้าดารารัศมี พระราชชายา พร้อมกับเจ้าเรณุวรรณา ณ เชียงใหม่ ที่เป็นเจ้าพี่ และเจ้าลดาคำ ณ เชียงใหม่ ธิดาเจ้าราชวงศ์ (เลาแก้ว ณ เชียงใหม่)
เจ้ากาวิละวงศ์ได้รับการเลี้ยงดูจากเจ้าดารารัศมี พระราชชายา และถูกส่งไปศึกษาที่ประเทศฝรั่งเศสพร้อมกับเจ้าลดาคำ ซึ่งพระบาทสมเด็จพระเจ้าอยู่หัวฯ พระราชทานทุน เมื่อสำเร็จการศึกษาด้านวิศวกรรมรถไฟ จาก École nationale des ponts et chaussées ประเทศฝรั่งเศส จึงกลับมายังประเทศไทย และได้สมรสกับเจ้าศิริประกาย ณ เชียงใหม่ เมื่อวันที่ 13 มีนาคม พ.ศ. 2467 (นับศักราชปัจจุบัน พ.ศ. 2468) มีบุตร 3 คน คือ
หลังเจ้าศิริประกายเสียชีวิตไปแล้ว เจ้ากาวิละวงศ์สมรสอีกครั้งกับคุณหญิงถนิม ณ เชียงใหม่ (สกุลเดิม นาวานุเคราะห์) อดีตภรรยาของพระยาสุขุมนัยวินิต (สวาท สุขุม) ใน พ.ศ. 2490 แต่ไม่มีบุตรธิดาด้วยกัน
เจ้ากาวิละวงศ์ ณ เชียงใหม่ เสียชีวิตเมื่อวันที่ 30 พฤษภาคม พ.ศ. 2510 มีพิธีพระราชทานเพลิงศพเมื่อวันที่ 28 พฤศจิกายน พ.ศ. 2510 ณ วัดธาตุทอง
การทำงาน.
เจ้ากาวิละวงศ์ ณ เชียงใหม่ เข้ารับราชการเป็นนายช่าง สังกัดกรมรถไฟหลวง และมีส่วนร่วมในการสร้างสะพานพระราม 6 เมื่อปี พ.ศ. 2469 ซึ่งได้รับพระราชทานเครื่องราชอิสริยาภรณ์เป็นพิเศษ ในพิธีเปิดสะพานในครั้งนั้นด้วย ตำแหน่งหน้าที่ราชการในกรมรถไฟหลวงมีดังนี้
ในสมัยที่เจ้ากาวิละวงศ์รับราชการในสังกัดกรมทางหลวง ดำรงตำแหน่งนายช่างกำกับการภาคอิสาณ ขอนแก่น ท่านได้เป็นผู้ออกแบบและอำนวยการก่อสร้างสะพานข้ามลำโดมใหญ่ในทางหลวงแผ่นดินสายวารินชำราบ-ช่องเม็ก (ปัจจุบันคือทางหลวงแผ่นดินหมายเลข 217 ถนนสถิตนิมานการ) ซึ่งตั้งอยู่ในช่วงกิโลเมตรที่ 33 ก่อนถึงอำเภอพิบูลมังสาหารประมาณ 10 กิโลเมตร จนสำเร็จ รัฐบาลไทยจึงประกาศให้ขนานนามสะพานนี้ว่า "สะพานกาวิละวงศ์" เมื่อ พ.ศ. 2493 เพื่อเป็นเกียรติแก่ท่าน สะพานแห่งนี้ทำเป็นรูปสะพานโค้ง ถือเป็นสะพานที่สร้างด้วยคอนกรีตเสริมเหล็กที่ไม่มีเสากลางเป็นแห่งแรกของจังหวัดอุบลราชธานี นับว่าเป็นของแปลกใหม่สำหรับชาวจังหวัดอุบลราชธานีในยุคนั้น โดยตั้งอยู่ในเขตพื้นที่รอยต่อบ้านสะพานโดม ตำบลแก่งโดม อำเภอสว่างวีระวงศ์ จังหวัดอุบลราชธานี กับบ้านสะพานโดม ตำบลโพธิ์ไทร อำเภอพิบูลมังสาหาร จังหวัดอุบลราชธานี ปัจจุบันสะพานที่เจ้ากาวิละวงศ์ออกแบบไว้ได้ถูกรื้อถอนแล้วและกรมทางหลวงได้ก่อสร้างใหม่โดยเปลี่ยนแปลงแบบทั้งหมดเพื่อรองรับการจราจรซึ่งขยายตัวขึ้นตามกาลเวลา
เจ้ากาวิละวงศ์เป็นผู้ร่วมก่อตั้งสมาคมถ่ายภาพแห่งประเทศไทย ในพระบรมราชูปถัมภ์ ร่วมกับหม่อมราชวงศ์จักรทอง ทองใหญ่ เมื่อปี พ.ศ. 2502 และได้รับเลือกให้ดำรงตำแหน่งนายกสมาคมฯ ในระหว่างปี พ.ศ. 2504 ถึงปี พ.ศ. 2508
เจ้ากาวิละวงศ์เคยเป็นผู้จัดการตลาดวโรรส ในยุคที่เป็นตลาดของตระกูล ณ เชียงใหม่
เครื่องราชอิสริยาภรณ์.
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
วันทูทรีโซล

123 โซล  เป็นกลุ่มดนตรีสัญชาติไทย เป็นการรวมตัวของ 4 หนุ่ม AF5 แต๊บ ว่าน นัททิว รอน ชื่อเพลง "สักครั้ง" ในนามของค่าย Love is มี บอย โกสิยพงษ์เป็น Executive Producer และได้นำเพลงนี้ไปใช้เป็นเพลงประกอบละครเรื่อง จำเลยกามเทพ ออกอากาศทางช่อง 3 เริ่มออนแอร์เมื่อวันที่ 7 กันยายน 2552 ต่อมา นัท - ณัฎฐ์ ทิวไผ่งาม และ รอน - ภัทรภณ โตอุ่น ได้ถอนตัวออกจากวง 123 Soul ต่อมา 123 Soul ดึง กฤษ AF6 เสริมทีม ปลื้มซิงเกิ้ลใหม่ เผื่อลืม คนฟังชอบ
เจ้าจอมทับทิม ในรัชกาลที่ 4 (สุรคุปต์)

เจ้าจอมทับทิม ในรัชกาลที่ 4 เป็นธิดาคนหนึ่งของพระยาราชสุภาวดี (ปาน) ขุนนางชั้นผู้ใหญ่ที่สืบเชื้อสายมาแต่รามัญที่ตามเสด็จสมเด็จพระนเรศวรมหาราชเข้ามายังกรุงศรีอยุธยาเมื่อคราวประกาศอิสรภาพจากพม่า และมีบุตรหลานเข้ารับราชการสนองพระเดชพระคุณทั้งฝ่ายหน้าฝ่ายในมิได้ขาด ซึ่งพระยาราชสุภาวดีเองก็เข้ารับราชการเป็นมหาดเล็กมาตั้งแต่รัชสมัยพระบาทสมเด็จพระพุทธเลิศหล้านภาลัย ครั้นเมื่อถึงรัชสมัยพระบาทสมเด็จพระจอมเกล้าเจ้าอยู่หัว จึงได้ถวายธิดาเข้าราชการเป็นเจ้าจอม
หลังพระบาทสมเด็จพระจอมเกล้าเจ้าอยู่หัวสวรรคต เจ้าจอมทับทิมก็เข้ารับราชการเป็นเสมียนหลวงฝ่ายในในรัชสมัยของพระบาทสมเด็จพระจุลจอมเกล้าเจ้าอยู่หัว
ทับทิม ราชานุประพันธ์

เจ้าจอมทับทิม ในรัชกาลที่ 4 (สกุลเดิม เพ็ญกุล) เป็นธิดาคนหนึ่งของเจ้าพระยามหินทรศักดิ์ธำรง (เพ็ง เพ็ญกุล) กับท่านผู้หญิงหุ่น ซึ่งบิดาของเจ้าจอมเป็นข้าหลวงเดิม รับราชการสนองพระเดชพระคุณพระบาทสมเด็จพระจอมเกล้าเจ้าอยู่หัวมาตั้งแต่ยังผนวชจนเป็นที่โปรดปราน กล่าวกันว่าทรงเลี้ยงนายเพ็งดุจบุตรบุญธรรม เมื่อพระบาทสมเด็จพระจอมเกล้าเจ้าอยู่หัวทรงเถลิงถวัลยราชสมบัติเจ้าพระยามหินทรศักดิธำรง จึงได้ถวายธิดาที่เกิดแต่ท่านหุ่นให้รับราชการเป็นเจ้าจอม
หลังจากที่พระบาทสมเด็จพระจอมเกล้าเจ้าอยู่หัวเสด็จสวรรคต เจ้าจอมทับทิมจึงได้ออกจากพระบรมมหาราชวังมาพำนักกับบิดา ซึ่งภายหลังเจ้าจอมทับทิมได้ออกไปวิวาหมงคลกับพระยาราชานุประพันธ์ (สุดใจ บุนนาค)
เจ้าจอมทับทิมมีพี่น้องที่ได้รับราชการฝ่ายในคือเจ้าจอมมารดามรกฎ ในรัชกาลที่ 5
เจ้าจอมทับทิม ในรัชกาลที่ 4 (วัชโรทัย)

เจ้าจอมทับทิม ในรัชกาลที่ 4 (สกุลเดิม วัชโรทัย) เป็นธิดาคนหนึ่งของพระจำนงภูษิต (อยู่ วัชโรทัย) สืบเชื้อสายมาแต่ข้าหลวงเดิมในรัชสมัยพระบาทสมเด็จพระพุทธยอดฟ้าจุฬาโลก ซึ่งกรมพระยาดำรงราชานุภาพตรัสเล่าถึงต้นสกุลวัชโรทัยว่า เป็นผู้เชิญพระกลดกั้นพระบาทสมเด็จพระพุทธยอดฟ้าจุฬาโลกขณะดำรงพระอิสริยยศเป็นเจ้าพระยาจักรีเมื่อครั้งศึกอะแซหวุ่นกี้ขอดูตัวคราวสงครามไทย-พม่า พ.ศ. 2318 
พระจำนงภูษิตผู้เป็นบิดาเป็นข้าราชการสำนักกรมพระภูษามาลา ได้ถวายธิดาชื่อ "ทับทิม" เข้ารับราชการเป็นเจ้าจอมในพระบาทสมเด็จพระจอมเกล้าเจ้าอยู่หัว และดำรงชีวิตอย่างปกติตลอดจนสิ้นอายุขัย
ยู แอร์ไลน์

ยู แอร์ไลน์  เป็นสายการบินสัญชาติไทยซึ่งให้บริการระดับสูง (premium) สำหรับผู้โดยสารที่ต้องการความสะดวกสบาย ไม่มีบริการตามเส้นทางบินประจำ มีแต่ให้บริการเช่าเหมาลำ ปัจจุบันถูกระงับการบินไปแล้วเนื่องจากเหตุการณ์องค์การการบินพลเรือนระหว่างประเทศลดระดับการบินของไทย
ประวัติ.
สายการบินนี้ก่อตั้งขึ้นเมื่อเดือนเมษายน พ.ศ. 2555 โดยบริษัทยู แอร์ไลน์ จำกัด ซึ่งมีนายเสริม ศรีสุวรรณ์ เป็นประธานเจ้าหน้าที่บริหาร มีทุนจดทะเบียน 500,000,000 บาท ต่อมาในเดือนสิงหาคม พ.ศ. 2555 ได้รับมอบเครื่องบินแอร์บัสเอ320-200 (A320 - 200) เป็นลำแรก เปิดเที่ยวบินปฐมฤกษ์ในวันที่ 26 กันยายน พ.ศ. 2555 เส้นทางกรุงเทพฯ-เหยียนเฉิง-กรุงเทพฯ ณ ท่าอากาศยานดอนเมือง
ต่อมา ในช่วงปี พ.ศ. 2557 ภายหลังผู้โดยสารจำนวนมากพบว่า ยู แอร์ไลน์ ยกเลิกไฟลท์บินโดยไม่บอกล่วงหน้า อีกทั้ง ยังประสบปัญหาองค์การการบินพลเรือนระหว่างประเทศลดระดับการบินของไทย ทำให้ ยู แอร์ไลน์ ให้บริการบินต่อไปไม่ได้
จุดหมายปลายทาง.
สายการบินนี้เริ่มดำเนินการในเดือนกันยายน พ.ศ. 2555 ด้วยเครื่องบินแอร์บัส เอ320-200 เป็นบริการให้เช่าเหมาลำโดยมีจุดหมายปลายทางในประเทศกลุ่มเอเชีย เช่น จีน เกาหลี อินเดีย เป็นต้น และมีเส้นทางบินดังต่อไปนี้
ฝูงบิน.
จำนวนฝูงบินของสายการบิน ยู แอร์ไลน์ ณ วันที่ 5 สิงหาคม พ.ศ. 2555 มีดังนี้
ตราแผ่นดินของยูเครน

ตราแผ่นดินของยูเครน  หรือเรียกว่า Tryzub ("สามง่าม") ใช้เป็นตราประจำชาติของยูเครน, ตราดังกล่าวมีลักษณะสีอย่างเดียวกับธงชาติ; โล่พื้นหลังสีฟ้า มีตราสามง่ามสีทอง. ตราดังกล่าวปรากฏบนธงประจำตำแหน่งของประธานาธิบดี. 
ตราแผ่นดินอย่างย่อ ประกาศใช้อย่างเป็นทางการเมื่อวันที่ 19 กุมภาพันธ์ พ.ศ. 2535, ตามบทบัญญัติของรัฐธรรมนูญ บทบัญยัติดังกล่าว หมายรวมถึงตรามหาจลัญจกรณ์, ซึ่งยังไม่ได้ประกาศใช้อย่างเป็นทางการ. ตราอาร์อย่างย่อออกแบบโดยAndriy Grechylo, Olexiy Kokhan และ Ivan Turetskyi.
ภรภัสสรณ์ ชัยอนันต์นิธิ

ภรภัสสรณ์ ชัยอนันต์นิธิ (ชื่อเล่น: ไอซ์) เป็นนักร้องไทย ได้รับรางวัลชนะเลิศรายการ ทรู อะคาเดมี่ แฟนเทเชีย ซีซั่นที่ 9 
ประวัติ.
ภรภัสสรณ์ ชัยอนันต์นิธิ หรือ ไอซ์ (ชื่อเดิม: รัตนพร , ภัทรลภา ,พิมพ์พัชชา, และไอรินทร์) เกิดเมื่อวันที่ 2 มิถุนายน 2534 ที่กรุงเทพมหานคร มีพี่สาว 1 คน และ น้องสาว 1 คน จบการศึกษาระดับมัธยมที่ โรงเรียนสาธิตมหาวิทยาลัยรามคำแหง และระดับอุดมศึกษาที่ คณะศิลปกรรมศาสตร์ สาขาดนตรีไทยสมัยนิยม วิชาเอกดนตรีลูกกรุง (ขับร้องดนตรีลูกกรุง) มหาวิทยาลัยรามคำแหง
ก่อนที่ไอซ์จะมาประกวด AF9 ไอซ์เคยเป็นศิลปินค่ายอาร์เอส ในนามวง "Beauty G" แต่หมดสัญญาไปแล้วตั้งแต่กลางปี 2554 เธอเป็นผู้ชนะเลิศในรายการ ทรูอาคาเดมี แฟนเทเชีย คนที่ 9 ถือเป็นผู้หญิงคนที่ 2 ที่ชนะเลิศในรายการนี้
ภรภัสสรณ์แสดงละครเรื่อง "อุบัติรักเทวา" ออกฉายทางช่องทรูโฟร์ยู รับบทเป็นยูอิ เธอยังได้ร้องเพลงประกอบละครเรื่องนี้คือ "สวรรค์ In Love'" ที่ร่วมงานกับอคิร วงษ์เซ็ง
ผลงาน.
ผลงานเพลง.
ปี 2553 ค่ายอาร์เอส
ปี 2555 ค่ายทรูแฟนเทเซีย
ปี 2557 ค่ายทรูแฟนเทเซีย
ปี 2558 ค่ายทรูแฟนเทเซีย
มิวสิกวิดีโอ.
ปี 2553 ค่ายอาร์เอส
ปี 2555 ค่ายทรูแฟนเทเซีย
ปี 2556 ค่ายทรูแฟนเทเซีย
ปี 2558 ค่ายทรูแฟนเทเซีย
โอสมาร์ (นักฟุตบอล)

โอสมาร์ อิบัญเญซ บาร์บา  หรือที่รู้จักกันในชื่อ โอสมาร์ เกิดเมื่อวันที่ 5 มิถุนายน ค.ศ. 1988 ในเมืองซันตอญญา เป็นนักฟุตบอลชาวสเปน เล่นในตำแหน่งเซ็นเตอร์แบ็ก และเขาเคยเล่นให้กับสโมสรบุรีรัมย์ ยูไนเต็ด ใน ไทยลีก อีกด้วย
ปฏิยานุภาค

ปฏิยานุภาค  เป็นอนุภาคที่มีความสอดคล้องมากที่สุดกับอนุภาคปกติธรรมดา มีความสัมพันธ์กันคือมีมวลเท่ากันและมีประจุไฟฟ้าที่ตรงกันข้าม ยกตัวอย่างเช่น ปฏิยานุภาคของอิเล็กตรอนเป็นอิเล็กตรอนที่มีประจุบวก, หรือเรียกว่าโพซิตรอนที่ถูกสร้างขึ้นในการสลายตัวของสารกัมมันตรังสีบางชนิดตามธรรมชาติ
กฎของธรรมชาติระหว่างอนุภาคและปฏิยานุภาคแทบจะสอดคล้องได้ส่วนกัน ตัวอย่างเช่นแอนติโปรตอนและโพสิตรอนสามารถสร้างอะตอมแอนติไฮโดรเจน (antihydrogen atom) ได้ ซึ่งมีคุณสมบัติเดียวกันที่เกือบจะเหมือนกับอะตอมไฮโดรเจน สิ่งนี้นำไปสู่คำถามที่ว่าทำไมการก่อตัวของสสารหลังบิ๊กแบงส่งผลให้ในจักรวาลประกอบด้วยสสารเกือบทั้งหมด แทนที่จะเป็นส่วนผสมอย่างละครึ่งหนึ่งของสสารและปฏิสสาร การค้นพบการละเมิดซีพี (CP violation) ช่วยทำให้ปัญหานี้กระจ่างขึ้นโดยการแสดงให้เห็นว่าสัดส่วนนี้ ความคิดสร้างสรรค์ที่สมบูรณ์แบบเป็นเพียงการประมาณเท่านั้น
คู่อนุภาค-ปฏิยานุภาคสามารถประลัยซึ่งกันและกันเกิดเป็นโฟตอนขึ้นและเนื่องจากประจุของอนุภาคและปฏิยานุภาคมีค่าตรงกันข้าม, ประจุรวมทั้งหมดจะอนุรักษ์ ตัวอย่างเช่น โพสิตรอนที่ถูกผลิตขึ้นในการสลายตัวกัมมันตรังสีตามธรรมชาติจะถูกประลัยอย่างรวดเร็วด้วยอิเล็กตรอน, การผลิตคู่ของรังสีแกมมา, กระบวนการใช้ประโยชน์ในโพซิตรอนอีมิสชันโทโมกราฟี
ปฏิยานุภาคถูกผลิตขึ้นตามธรรมชาติในการสลายให้อนุภาคบีตา และในอันตรกิริยาของรังสีคอสมิกในชั้นบรรยากาศของโลก เพราะว่าประจุจะต้องถูกอนุรักษ์ มันเป็นไปไม่ได้ที่จะสร้างปฏิยานุภาคโดยไม่ต้องทำลายทั้งอนุภาคที่มีประจุที่เหมือนกันไปด้วย (เช่น ในการสลายให้อนุภาคบีตา) หรือในการสร้างอนุภาคที่มีประจุที่ตรงกันข้ามก็ตาม ในระยะหลัง ๆ จะเห็นในหลาย ๆ กระบวนการในการที่ทั้งอนุภาคและปฏิยานุภาคจะถูกสร้างขึ้นมาพร้อม ๆ กัน เช่น ในเครื่องเร่งอนุภาค
กอรัน เยร์คอวิช

กอรัน เยร์คอวิช  เกิดเมื่อวันที่ 10 พฤศจิกายน ค.ศ. 1986 ในเมืองลียง ประเทศฝรั่งเศส เป็นนักฟุตบอลชาวฝรั่งเศสเชื้อสายเซอร์เบีย เคยเล่นให้กับสโมสรฟุตบอลหนองบัว พิชญในไทยลีก 2ในตำแหน่งกองหน้า โดยสวมเสื้อหมายเลข 10
คนตัดเซียน

คนตัดเซียน  ภาพยนตร์ตลกสัญชาติฮ่องกง ในปี ค.ศ. 1990
เนื้อเรื่อง.
อาซิง ชายหนุ่มจากกวางเจาเดินทางมาฮ่องกง เพื่อตามหาตัวลุงต้า ลุงแท้ ๆ ของตัวเองที่อาศัยอยู่ที่นี่ ขณะที่อาศัยอยู่กับลุงและเพื่อน ๆ ในอพาร์ตเมนต์ ลุงต้าค้นพบว่า อาซิง มีพลังจิตสามารถมองทะลุสิ่งของ และยังสามารถเปลี่ยนไพ่ด้วยการลูบไล้ได้
ลุงต้าหวังโกยเงินมหาศาล จึงผลักดันให้ อาซิง เข้าสู่วงการการพนัน อาซิงจึงได้โอกาสลับคมฝีมือกับนักพนันระดับล่างมากมาย ต่อมา อาซิงได้พบกับสาวสวยชื่อ หวีม่ง ที่เก่งกาจเรื่องศิลปะการต่อสู้เป็นอย่างมาก และตกหลุมรักเธอเข้าอย่างจัง ปัญหาก็คือเธอเป็นลูกน้องของ อาฟ่ง เจ้าพ่อโคตรเซียนการพนัน
เหตุการณ์ผลักดันให้ อาซิงเป็นปรปักษ์กับอาฟ่ง หวีม่งก็ถูกจับเป็นตัวประกัน อาซิงต้องเอาชนะอาฟ่งในการแข่งขันไพ่ระดับโลกให้ได้ เพื่อพิสูจน์ฝีมือของตัวเองให้โลกได้เห็น
เบื้องหลังและความสำเร็จ.
"All for the Winner" เป็นภาพยนตร์อีกเรื่องหนึ่งที่ประสบความสำเร็จของโจว ซิงฉือ เป็นภาพยนตร์ที่ล้อเลียนเรื่อง "God of Gamblers" หรือ "คนตัดคน" ที่แสดงโดย โจว เหวินฟะ เมื่อปี ค.ศ. 1989
มีภาคต่อตามมาอีกหลายภาค คือ "God of Gamblers II" ในปีเดียวกัน, "" ในปี ค.ศ. 1991 และ"The Top Bet" และ"The Saint of Gamblers" ที่โจว ซิงฉือไม่ได้แสดง
อดาเอซ โยโบ

อดาเอซ โยโบ (ชื่อแรกเกิด อดาเอซ สเตฟานี ชิเอนเย อิกเว) เป็นอดีตสาวที่สวยที่สุดในไนจีเรีย และเป็นลูกสาวของอดีตนักฟุตบอลที่มีชื่อว่า จอห์น ฟาชานู
ในฐานะของอดีตนักเรียนที่มหาวิทยาลัยอาบูจา โยโบได้ติดตามความฝันวัยเด็กของเธอโดยเป็นตัวแทนของรัฐอนัมบราร่วมประกวดนางงามร่วมกับหญิงวัย 29 ปีรายอื่นๆ เช่นเดียวกับ แอน ซีนเนอร์ ในรุ่นก่อนเธอ โครงการของโยโบคือการตระหนักในโรคเม็ดเลือดแดงรูปเคียว เธอได้ใช้การครองตำแหน่งของเธอเป็นฐานแสดงถึงปัญญาแห่งชาวไนจีเรีย นอกเหนือจากเงินราวัลห้าล้านไนรา, รถฮุนได และข้อเสนองานที่ได้รับรองแล้ว โยโบซึ่งเป็นชาวพื้นเมืองอาวคา-เอติติ ได้เป็นตัวแทนของประเทศไนจีเรียในการประกวดมิสเวิลด์ 2008 ที่ประเทศแอฟริกาใต้ เธอติดอันดับท็อปทเวนตี้ในมิสเวิลด์ทาเลนท์ และได้อันดับสองในมิสเวิลด์สปอร์ท
ระหว่างที่เธอดำรงตำแหน่ง โยโบได้จัดตั้งองค์กรการกุศลของเธอเองโดยมีชื่อว่า "มูลนิธิอดาเอซ อิกเว" ซึ่งเป็นองค์กรที่สร้างความตระหนักในด้านโรคเอดส์และมะเร็งเต้านม และจัดตั้งกองทุนที่เกี่ยวข้องกับสาเหตุที่คล้ายกัน รวมทั้งมาลาเรียและวัณโรค ภารกิจขององค์กรคือ "การสร้างและเพิ่มการเข้าถึง ตลอดจนโอกาสสำหรับเยาวชนและชุมชนไนจีเรีย สำหรับที่พวกเขาอาศัยอยู่ และทำในสิ่งท้าทายในส่วนเกี่ยวข้องด้านสุขภาพกับการพัฒนาที่ยั่งยืน" ตั้งแต่เธอออกจากมหาวิทยาลัยอาบูจา เธอก็ได้เริ่มในหลักสูตรการสื่อสาร ที่นิวยอร์กฟิล์มอคาเดมี
ใน ค.ศ. 2010 โยโบได้แต่งงานกับนักฟุตบอลสโมสรเฟเนร์บาห์เช ที่มีชื่อว่า โจเซฟ โยโบ ในพิธีที่จัดขึ้นช่วงเที่ยงคืนในเมืองโจสภายหลังจากที่มีการเกี้ยวพาราสีแบบสั้นๆ และตอนนี้ทั้งคู่ก็ได้ให้กำเนิดลูกคนแรกของพวกเขา
ใน ค.ศ. 2011 โยโบได้รับการจัดให้อยู่ในอันดับที่ 92 จากรายชื่อ 101 ภรรยาและแฟนของนักฟุตบอลที่เซ็กซี่ที่สุด ที่ได้รับการรวบรวมโดย "บลีชเชอร์รีพอร์ท"
เอเอฟซีคัพ 2012 รอบแพ้คัดออก

เอเอฟซีคัพ รอบน็อกเอาท์ 2012 เป็นการบอกรายละเอียดการแข่งขัน เอเอฟซีคัพ ซึ่งเป็นการแข่งขันฟุตบอลถ้วยของสมาพันธ์ เอเอฟซี ในปี พ.ศ. 2555 ซึ่งนับตั้งแต่รอบ 16 ทีมสุดท้ายไปจนถึงรอบก่อนรองชนะเลิศ 
รอบ 8 ทีมสุดท้าย.
การแข่งขัน.
รอบสอง.
"รอบสองนัด อาร์บิลเข้ารอบไป ด้วยสกอร์ 6-2"
"รวมสองนัด อัล คูเวตเข้ารอบไป ด้วยสกอร์ 3-0"
"รอบสองนัด อัล อิตติฟัดเข้ารอบไป ด้วยสกอร์ 4-0"
"รวมสองนัด ชลบุรีเข้ารอบต่อไป ด้วยสกอร์ 5-4"
สมาชิกสภาผู้แทนราษฎรจังหวัดสตูล

จังหวัดสตูล มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสตูลมีสมาชิกสภาผู้แทนราษฎรคนแรก คือ พระยาสมันต์รัฐบุรินทร์ (ตุ๋ย บินอับดุลลาห์)
      พรรคประชาธิปัตย์
      พรรคเสรีมนังคศิลา
      พรรคสหภูมิ → พรรคชาติสังคม
      พรรคธรรมสังคม
      พรรคประชาธิปัตย์
      พรรคชาติประชาชน
      พรรคก้าวหน้า
      พรรคชาติไทย
      พรรคมวลชน
      ไม่สังกัดพรรคการเมือง
      พรรคประชาธิปัตย์
      พรรคประชาธิปัตย์
      พรรคประชาธิปัตย์
      พรรคชาติไทยพัฒนา
      พรรคภูมิใจไทย
      พรรคประชาธิปัตย์
พิศาล ดอกไม้แก้ว

พิศาล ดอกไม้แก้ว เกิดเมื่อวันที่ 10 พฤษภาคม พ.ศ. 2527 เป็นนักฟุตบอลชาวไทย
เกิดทื่จังหวัดสุพรรณบุรีปัจจุบันเล่นให้กับบีตีปทุมยูไนเต็ด ในลีกไทย โดยเล่นในตำแหน่งผู้รักษาประตู
สมาชิกสภาผู้แทนราษฎรจังหวัดแม่ฮ่องสอน

จังหวัดแม่ฮ่องสอน มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดแม่ฮ่องสอนมีสมาชิกสภาผู้แทนราษฎรคนแรก คือ บุญสิริ เทพาคำ
      พรรคประชาธิปัตย์
      พรรคพลังใหม่
      พรรคธรรมสังคม
      พรรคชาติประชาธิปไตย
      พรรคกิจสังคม
      พรรคสหประชาธิปไตย
      พรรคชาติไทย
      พรรคความหวังใหม่
      พรรคพลังธรรม
      พรรคประชาธิปัตย์
      ไม่สังกัดพรรคการเมือง
      พรรคประชาธิปัตย์
      พรรคไทยรักไทย
      พรรคประชาธิปัตย์
      พรรคพลังประชาชน → พรรคเพื่อไทย
      พรรคประชาธิปัตย์
      พรรคพลังประชารัฐ → พรรคเศรษฐกิจไทย → พรรคพลังประชารัฐ
      พรรคพลังประชารัฐ → พรรคกล้าธรรม
กีฬามวยสากลสมัครเล่นในโอลิมปิกฤดูร้อน 2012

กีฬามวยสากลสมัครเล่นในโอลิมปิกฤดูร้อน 2012 ในลอนดอน จัดการแข่งขันระหว่าง 28 กรกฎาคม ถึง 12 สิงหาคม ที่เอ็กซ์เซล ลอนดอน มีนักกีฬาเข้าร่วม 286 คน ชิงชัย 13 เหรียญทอง เป็นครั้งแรกในโอลิมปิกที่มีการจัดมวยสากลสมัครเล่นหญิง ชิง 3 เหรียญทอง นักมวยสากลสมัครเล่นหญิงคนแรกที่ได้เหรียญทองโอลิมปิก คือ นิโคลา อดัมส์ จากสหราชอาณาจักรที่ได้เหรียญทองรุ่นฟลายเวทเมื่อ 9 สิงหาคม พ.ศ. 2555
รูปแบบการแข่งขัน.
มวยชายเข้าแข่งขันใน 10 รายการต่อไปนี้
มวยหญิงถูกบรรจุในรายการโอลิมปิกเป็นครั้งแรก โดยนักมวยหญิงสามารถเข้าแข่งขันได้ 3 รายการต่อไปนี้
รอบคัดเลือก.
แต่ละชาติจะส่งนักกีฬาเข้าแข่งขันได้รุ่นละ 1 คน นักมวยจากสหราชอาณาจักรที่เป็นเจ้าภาพเข้าร่วมแข่งขันได้ 9 คน แต่เลือกขึ้นมาเพียง 6 คน (ชาย 5 หญิง 1) นักกีฬาชาติเจ้าภาพถ้าผ่านการคัดเลือกจากรายการชิงแชมป์โลก โควตาที่กันไว้ให้เจ้าภาพจะลดลง แต่ละทวีปได้โควตาเข้าแข่งขันดังนี้ เอเชีย 56 คน ทวีปอเมริกา 54 คน แอฟริกา 52 คน ยุโรป 78 คน และโอเชียเนีย 10 คน
การแข่งขันรอบคัดเลือก จัดที่:
กรณีวิพากษ์วิจารณ์.
ในการแข่งขันการชกมวยสากลสมัครเล่นครั้งนี้ ได้มีหลายคู่ มีผลการแข่งขันที่ดูแล้วไม่ยุติธรรม เช่น คู่ชิงชนะเลิศในรุ่นไลท์ฟลายเวท ระหว่าง โจว ซื่อหมิง นักมวยชาวจีน กับ แก้ว พงษ์ประยูร นักมวยชาวไทย สำนักข่าวบีบีซีของอังกฤษ ได้ทำการรายงานว่าอาจจะมีการติดสินบนเหรียญรางวัลกันเกิดขึ้น โดยทางอาร์เซอร์ไบจาน ยอมจ่ายเงินจำนวน 9 ล้านดอลลาร์สหรัฐ (ประมาณ 280 ล้านบาท) ให้แก่ สหพันธ์มวยสากลสมัครเล่นนานาชาติ (ไอบ้า) เพื่อให้อาร์เซอร์ไบจานได้รับ 2 เหรียญทองในการแข่งขันครั้งนี้ แต่ทางไอบ้าออกมาปฏิเสธข้อกล่าวหาดังกล่าว พร้อมทั้งออกมาประกาศว่า จะยื่นฟ้องสำนักข่าวบีบีซีกรณีรายงานข่าวเช่นนั้น ซึ่งทางคณะกรรมการจัดงานโอลิมปิกก็ไม่พบหลักฐานอย่างเป็นทางการใด ๆ เกี่ยวกับกรณีนี้
แจ็ก โรบินสัน

แจ็ก โรบินสัน เกิดเมื่อวันที่ 1 กันยายน ค.ศ. 1993 เป็นนักฟุตบอลชาวอังกฤษ ตำแหน่งกองหลังปัจจุบันเล่นให้กับ เชฟฟีลด์ ยูไนเต็ด ในระดับอีเอฟแอลแชมเปียนชิป
โรบินสันเป็นผู้เล่นคนที่สองที่อายุน้อยที่สุดในการลงเล่นให้กับลิเวอร์พูล โดยมีอายุในตอนนั้นคือ 16 ปีกับ 250 วัน โรบินสันเล่นให้กับ ฟุตบอลทีมชาติอังกฤษ ในชุด 21 ปี ในช่วงปัจจุบัน
จอน แฟลนากัน

จอน แพทริก แฟลนากัน  เกิดเมื่อวันที่ 1 มกราคม ค.ศ. 1993 เป็นอดีตนักฟุตบอลชาวอังกฤษ เกิดในเมืองลิเวอร์พูล เล่นในตำแหน่งแบ็กขวา ลงเล่นนัดแรกให้ลิเวอร์พูลในนัดที่ลิเวอร์พูลชนะแมนเชสเตอร์ซิตี 3-0 ที่สนามแอนฟีลด์ ซึ่งขณะนั้นเขามีอายุได้ 18 ปี
สโมสรอาชีพ.
ลิเวอร์พูล.
ฤดูกาล 2013-14.
ในวันที่ 2 พฤศจิกายน ค.ศ. 2013 แฟลนากัน ลงสนามเป็นตัวจริงในพรีเมียร์ลีกนัดแรกในรอบ 18 เดือน ในนัดที่ ลิเวอร์พูล บุกไปเยือนที่ เอมิเรตส์สเตเดียม เจอกับ อาร์เซนอล ต่อมา ในวันที่ 15 ธันวาคม ค.ศ. 2013 แฟลนากัน ทำประตูแรกในสีเสื้อของลิเวอร์พูล ในนัดที่ ลิเวอร์พูล เอาชนะ ทอตนัมฮอตสเปอร์ ที่ไวต์ฮาร์ตเลน 5-0
ฤดูกาล 2015-16.
ในเดือนธันวาคม ค.ศ. 2015 แฟลนากัน กลับมาซ้อมกับเพื่อนร่วมทีมได้อีกครั้ง ต่อมา ในวันที่ 20 มกราคม ค.ศ. 2016 เอฟเอคัพ รอบสาม นัดรีเพลย์ แฟลนากัน กลับมาลงสนามนัดแรกให้กับ ลิเวอร์พูล ในรอบ 18 เดือน โดยลงสนามเป็นตัวสำรองแทน คอนเนอร์ แรนดอลล์ ในนัดที่ ลิเวอร์พูล เปิดสนามแอนฟีลด์เอาชนะ เอ็กซิเตอร์ซิตี 3-0 ช่วยให้ ลิเวอร์พูล ผ่านเข้ารอบสี่ เอฟเอคัพ ได้สำเร็จ ต่อมา ในวันที่ 26 มกราคม ค.ศ. 2016 ฟุตบอลลีกคัพ รอบรองชนะเลิศ นัดที่สอง แฟลนากัน ลงสนามเป็นตัวจริงนัดแรกโดยลงสนามถึง 105 นาที ในนัดที่ ลิเวอร์พูล เปิดสนามแอนฟีลด์พ่ายแพ้ สโตกซิตี 0-1 รวมผลสองนัดเสมอกัน 1-1 ทำให้ต้องตัดสินในการยิงจุดโทษ ก่อนที่ ลิเวอร์พูล เอาชนะ สโตกซิตี ในการยิงจุดโทษ 6-5 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลลีกคัพ ได้สำเร็จ ต่อมา ในวันที่ 18 มีนาคม ค.ศ. 2016 แฟลนากัน ตัดสินใจต่อสัญญาระยะยาวกับสโมสรลิเวอร์พูลถึงปี 2019 
ในวันที่ 20 มีนาคม ค.ศ. 2016 แฟลนากัน สวมปลอกแขนกัปตันทีมลิเวอร์พูลแทน จอร์แดน เฮนเดอร์สัน ที่เป็นตัวสำรอง ในนัดที่ ลิเวอร์พูล พ่ายแพ้ เซาแทมป์ตัน ที่เซนต์แมรีส์สเตเดียม 2-3
 "ณ วันที่ 19 กันยายน 2017"
แหล่งที่มา
เกียรติประวัติ.
สโมสร.
ลิเวอร์พูล
ศิริภุช กุลน้อย

ศิริภุช กุลน้อย (ชื่อเดิม:"รัตติกาล กุลน้อย") เป็นนักยกน้ำหนักชาวไทย เธอเข้าร่วมการแข่งขันโอลิมปิกฤดูร้อน 2012 ในรุ่น 58 กิโลกรัมหญิง เธอทำลายสถิติส่วนตัวของเธอทั้งในท่าสแนทช์และคลีนแอนด์เจิร์ก โดยยกได้ 100 กิโลกรัม และ 134 กิโลกรัม ตามลำดับ ในการแข่งขันครั้งนั้น ศิริภุชได้อันดับที่ 4 ในตอนแรก อย่างไรก็ตาม หลังจากที่ยูลิยา คาลินา นักยกน้ำหนักชาวยูเครนถูกตัดสิทธิ์เนื่องจากการใช้สารกระตุ้น เธอจึงได้รับการเลื่อนอันดับขึ้นมาเป็นที่ 3 และคว้าเหรียญทองแดงไปครอง
ในเดือนมกราคม ปี 2563 รายการสารคดีของสถานีโทรทัศน์ ARD ของเยอรมนีซึ่งเปิดโปงเรื่องการใช้สารกระตุ้นในวงการยกน้ำหนักระดับโลก ได้เผยแพร่คลิปสัมภาษณ์ลับของศิริภุช โดยเธอสารภาพว่าใช้สารกระตุ้นอย่างต่อเนื่องตั้งแต่อายุ 18 ปี รวมถึงก่อนการแข่งขันโอลิมปิก 2012 บุษบา ยอดบางเตย นายกสมาคมกีฬายกน้ำหนักแห่งประเทศไทย ได้ออกมาแสดงความเห็นว่า ข้อมูลเกี่ยวกับการใช้สารกระตุ้นในวงการยกน้ำหนักไทยที่ศิริภุชได้กล่าวไว้อาจมีความเกินจริง
สถิติการแข่งขัน.
รัตติกาล มีสถิติการแข่งขันยกน้ำหนัก ดังนี้
ข้าวกวก. 1

ข้าวกวก. 1 (Khao Yipun DOA1) เป็นข้าวสายพันธุ์ข้าวญี่ปุ่นในประเทศไทย โดยสถาบันวิจัยข้าวได้เริ่มศึกษาเกี่ยวกับข้าวพันธุ์นี้ในปี พ.ศ. 2507 
ประวัติ.
สถาบันวิจัยข้าวเริ่มดำเนินงานเพื่อศึกษาหาข้อมูลเบื้องต้น ตลอดจนความเป็นไปได้ในการปลูกข้าวญี่ปุ่นมาตั้งแต่ปี พ.ศ. 2507 โดยได้ดำเนินที่สถานีทดลองข้าวพาน จังหวัดเชียงราย ต่อมาในปี พ.ศ. 2530 สถานีทดลองข้าวพานได้เก็บรวบรวมพันธุ์ข้าวญี่ปุ่นจากแหล่งต่าง ๆ มาขยายเมล็ดพันธุ์ จากนั้นนำไปปลูกศึกษาพันธุ์ขั้นต้นเมื่อปี พ.ศ. 2531-2532 ปลูกศึกษาพันธุ์ขั้นสูงที่สถานีทดลองข้าวพานและสถานีทดลองข้าวสันป่าตองเมื่อปี พ.ศ. 2532-2533 ปลูกเปรียบเทียบพันธุ์ระหว่างสถานีเมื่อปี พ.ศ. 2533-2534 หลังจากนั้นนำไปปลูกทดสอบผลผลิตในนาเกษตรกรจังหวัดเชียงราย เชียงใหม่ ลำพูน พิษณุโลก ชัยนาท สกลนคร และจังหวัดหนองคาย พร้อมทั้งบันทึกผลผลิต ลักษณะทางการเกษตรที่สำคัญ ข้อมูลอุตุนิยมวิทยาในช่วงฤดูปลูกตรวจสอบคุณภาพเมล็ดทางกายภาพและทางเคมีตลอดจนทดสอบปฏิกิริยาต่อโรคและแมลงเมื่อปี พ.ศ. 2534-2538 และคณะกรรมการวิจัยและพัฒนากรมวิชาการเกษตร มีมติให้เป็น พันธุ์แนะนำเมื่อวันที่ 22 กันยายน 2538
จังหวัดช็อลลาเหนือ

จังหวัดปกครองตนเองพิเศษช็อนบุก  เป็นจังหวัดปกครองตนเองพิเศษทางภาคตะวันตกเฉียงใต้ของประเทศเกาหลีใต้ เดิมชื่อจังหวัดช็อลลาเหนือ จัดตั้งขึ้นเมื่อ ค.ศ. 1896 โดยแยกออกจากจังหวัดช็อลลาเดิมในด้านทิศเหนือ และยังคงเป็นจังหวัดของเกาหลีจนกระทั่งมีการแบ่งเกาหลีใน ค.ศ. 1945 และต่อมาได้เป็นส่วนหนึ่งของเกาหลีใต้ โดยเมืองหลวงของจังหวัดตั้งอยู่ที่นครช็อนจู ซึ่งเคยเป็นเมืองหลวงของจังหวัดช็อลลามาตั้งแต่ก่อน ค.ศ. 1896
จังหวัดช็อลลาเหนือได้เปลี่ยนชื่อเป็นช็อนบุก (ซึ่งย่อมาจากช็อลลาบุก) เมื่อวันที่ 18 มกราคม ค.ศ. 2024 พร้อมกับได้รับสถานะเป็นจังหวัดปกครองตนเองพิเศษ ซึ่งมีสิทธิในการปกครองตนเองมากขึ้น นับเป็นจังหวัดที่ 3 ถัดจากจังหวัดเชจูและจังหวัดคังว็อนที่ได้รับสถานะนี้
ฌอร์ฌึ ฌึซุช

ฌอร์ฌึ ฟือร์นังดู ปีไญรู ดึ ฌึซุช  หรือ ฌอร์ฌึ ฌึซุช เกิดเมื่อวันที่ 24 กรกฎาคม ค.ศ. 1954 ในเมืองอามาโดรา ประเทศโปรตุเกส ในอดีตเขาเคยเป็นนักฟุตบอลชื่อดังคนหนึ่งของโปรตุเกส โดยเขาโด่งดังมากตอนอยู่กับอึชเตรลาดาอามาโดรา สโมสรฟุตบอลแห่งหนึ่งจากเมืองอามาโดรา โดยเล่นในตำแหน่งกองกลาง และได้หันมาเป็นผู้จัดการทีมแทนตั้งแต่ ค.ศ. 1990
พรรคโครงการสังคมนิยมพม่า

พรรคโครงการสังคมนิยมพม่า ([mjəma̰ sʰòʃɛ̀lɪʔ láɰ̃zɪ̀ɰ̃ pàtì]) เป็นพรรครัฐบาลของประเทศพม่าใน ค.ศ. 1962 ถึง 1988 และเป็นพรรคที่ถูกกฎหมายพรรคเดียวใน ค.ศ. 1964 ถึง 1988 ประธานพรรค เนวิน โค่นรัฐบาลที่ผ่านการเลือกตั้งในรัฐประหารวันที่ 2 มีนาคม ค.ศ. 1962 จากนั้นพรรคนี้ปกครองพม่าด้วยระบอบเผด็จการทหารแบบรวบอำนาจเบ็ดเสร็จในเวลา 26 ปี จนกระทั่งการก่อการกำเริบ 8888 กดดันให้พรรครับระบบหลายพรรคการเมือง
ประวัติ.
พรรคนี้ก่อตั้งขึ้นหลังจากสภาปฏิวัติของพม่านำโดยนายพลเนวิน ได้ยึดอำนาจในพม่า ในวันที่ 2 มีนาคม พ.ศ. 2505 พร้อมทั้งแจกเอกสารชื่อว่าวิถีพม่าสู่สังคมนิยม ต่อมา ในวันที่ 4 กรกฎาคม สภาปฏิวัติได้ประกาศตั้งพรรคโครงการสังคมนิยมพม่าเพื่อนำประเทศเข้าสู่ลัทธิสังคมนิยม ส่วนพรรคอื่นถือว่าผิดกฎหมาย สมาชิกพรรคในช่วงแรกคือสมาชิกสภาปฏิวัติ โครงสร้างคล้ายพรรคคอมมิวนิสต์ แต่ไม่ได้มีอุดมการณ์แบบคอมมิวนิสต์ โดยแนวคิดหลักของพรรคเป็นการผสมผสานระหว่างแนวคิดคอมมิวนิสต์และพุทธศาสนา ในวันที่ 23 มีนาคม พ.ศ. 2507 สภาปฏิวัติได้ประกาศให้พรรคการเมืองทุกพรรคยกเว้นพรรคโครงการสังคมนิยมพม่าสลายตัวไป 
ใน พ.ศ. 2514 พรรคนี้พรรคนี้ได้เปิดกว้าง เปลี่ยนเป็นพรรคของมวลชน การเป็นสมาชิกพรรคจะรับประกันความก้าวหน้าในสังคมได้ สมาชิกพรรคส่วนใหญ่เป็นทหารและตำรวจ มีการจัดตั้งองค์กรยุวชนโดยเชิญชวนนักเรียนเข้ามาเป็นสมาชิก ลักษณะคล้ายเรดการ์ดในประเทศจีน หลังจากการประกาศรัฐธรรมนูญใหม่ใน พ.ศ. 2517 ให้จัดตั้งสาธารณรัฐสังคมนิยมแห่งสหภาพพม่า แต่ไม่ส่งผลใดๆต่อโครงสร้างอำนาจของรัฐภายใต้การปกครองของเนวิน เนวินลาออกจากตำแหน่งประมุขรัฐเมื่อ พ.ศ. 2524 แต่ยังเป็นหัวหน้าพรรคต่อไป อย่างไรก็ตามความล้มเหลวทางเศรษฐกิจทำให้เกิดการต่อต้านรัฐบาลตั้งแต่ พ.ศ. 2530 หลังจากรัฐบาลประกาศยกเลิกธนบัตรโดยไม่มีการวางแผนล่วงหน้า การปะทะกับนักศึกษาที่ประท้วงในเดือนมีนาคม พ.ศ. 2531 ทำให้เกิดการประท้วงต่อเนื่องจนเกิดการปะทะครั้งใหญ่ในเดือนสิงหาคมปีเดียวกัน ทำให้เนวินลาออกจากหัวหน้าพรรค ในวันที่ 18 กันยายน พ.ศ. 2531 นายพลซอหม่องได้ประกาศจัดตั้งสภาฟื้นฟูระเบียบและกฎหมายแห่งรัฐ 
พรรคได้เปลี่ยนชื่อเป็นพรรคเอกภาพแห่งชาติเมื่อ 26 กันยายน พ.ศ. 2531 หัวหน้าพรรคคือ อู ทาจอร์ และเข้าร่วมในการเลือกตั้ง พ.ศ. 2533 แต่พ่ายแพ้ให้กับสันนิบาตแห่งชาติเพื่อประชาธิปไตยของอองซานซูจี ผู้นำทหารปฏิเสธผลการเลือกตั้งและปกครองประเทศด้วยสภาฟื้นฟูระเบียบและกฎหมายแห่งรัฐโดยไม่ได้ใช้ประโยชน์จากพรรคโครงการสังคมนิยมพม่าอีก
บิล วอร์ด

วิลเลียม โทมัส วอร์ด  เกิดวันที่ 5 พฤษภาคม ค.ศ. 1948 ที่เบอร์มิงแฮม อังกฤษ เขาเป็นนักดนตรีชาวอังกฤษเป็นมือกลอง ของวงเฮฟวีเมทัล แบล็ก ซับบาธ นอกจากจะเป็นมือกลองแล้วเขายังเคยร้องเพลง "It's Alright"จากอัลบั้ม "Technical Ecstasy" และ "Swinging the Chain" จาก "Never Say Die!"
จังหวัดช็อลลาใต้

จังหวัดช็อลลาใต้ เป็นจังหวัดในเกาหลีใต้ทางภาคตะวันตกเฉียงใต้ โดยมีฐานะเป็นจังหวัดตั้งแต่ปี 2439 โดยแยกออกจากจังหวัดช็อลลาเดิมทางด้านใต้ และยังคงเป็นจังหวัดของเกาหลีจนกระทั่งมีการแบ่งเกาหลีในปี 2488 และหลังจากนั้นก็หลายเป็นส่วนหนึ่งของเกาหลีใต้ โดยมีควังจูเป็นเมืองเอกของจังหวัด จนกระทั่งมีการย้ายศาลากลางจังหวัดไปยังตอนใต้ของหมู่บ้านนามัก เมืองชนบทมูอัน ในปี 2548 
ภูมิศาสตร์.
จังหวัดนี้เป็นส่วนหนึ่งของภูมิภาคโฮนัม โดยมีพรมแดนทางด้านทิศตะวันตกติดกับทะเลเหลือง ทางทิศเหนือติดกับจังหวัดช็อลลาเหนือ ทางทิศใต้ติดกับช่องแคบเชจู ทางด้านทิศตะวันออกติดกับจังหวัดคย็องซังเหนือ
จังหวัดช็อลลาใต้มีเกาะมากกว่า 2,000 เกาะตลอดแนวชายฝั่ง ประมาณสามในสี่ส่วนเป็นเกาะที่ไม่มีผู้คนอาศัยอยู่ และจังหวัดยังมีชายฝั่งยาวประมาณ 6,100 กิโลเมตร ผลิตผลทางทะเลที่สำคัญของจังหวัด เช่น หอยนางรม และสาหร่ายทะเล โดยเฉพาะอย่างหลังมีการพัฒนาพื้นที่เพาะเลี้ยงอย่างมาก
จังหวัดนี้มีภูเขาเพียงบางส่วนเท่านั้น พื้นที่ราบตลอดบริเวณแม่น้ำซ็อมจิน ย็องซัน และทัมจิน เป็นอู่ข้าวอู่น้ำขนาดใหญ่ของประเทศ และเป็นพื้นที่ที่มีฝนตกชุก ซึ่งมีส่วนช่วยเหลือทางด้านการเกษตร และจังหวัดนี้ยังเป็นสถานที่ที่อบอุ่นที่สุดในคาบสมุทร ซึ่งช่วยให้เกิดผลิตผลทางการเกษตรอย่างมากมายเช่น ข้าว ข้าวสาลี ข้าวบาร์เลย์ เมล็ดพืชที่สามารถรับประทานได้และมันฝรั่ง ผัก ฝ้าย และผลไม้ ก็เจริญเติบโตได้ดีเช่นเดียวกัน
ถึงแม้จะมีการขุดทองและถ่านหินได้จำนวนน้อยจากจังหวัดนี้ แต่อุตสาหกรรมในจังหวัดก็พัฒนาอย่างมาก
เขตการปกครอง.
จังหวัดช็อลลาใต้แบ่งออกเป็น 5 นคร ("ชี") และ 17 อำเภอ ("กุน") ดังนี้
แนวร่วมประชาธิปไตยของมวลนักศึกษาพม่า

แนวร่วมประชาธิปไตยของมวลนักศึกษาพม่า  เป็นกลุ่มต่อต้านรัฐบาลทหารในพม่า ก่อตั้งขึ้นเมื่อเดือนพฤศจิกายน พ.ศ. 2531 ในย่างกุ้ง เป็นกลุ่มของนักศึกษาพม่าที่ลี้ภัยออกนอกประเทศ กลุ่มนี้ได้จัดตั้งกองกำลังติดอาวุธเพื่อสู้รบร่วมกับกองกำลังของชนกลุ่มน้อยต่าง ๆ โดยเฉพาะกองทัพเอกราชกะชีนและสหภาพแห่งชาติกะเหรี่ยง กลุ่มนี้ถูกสหรัฐประกาศให้เป็นกลุ่มก่อการร้ายในช่วง พ.ศ. 2544–2553
พรรคคอมมิวนิสต์รัฐชาน

พรรคคอมมิวนิสต์รัฐชาน  เป็นพรรคคอมมิวนิสต์ในรัฐชาน ประเทศพม่า ก่อตั้งเมื่อ พ.ศ. 2499 เมื่อ 10 พฤษภาคม พ.ศ. 2501 พรรคมีกำลังทหาร 251คน และสมาชิกพรรค 150 คน ผู้นำพรรคประกอบด้วย โบ ฮลา มิน (หัวหน้าพรรค) โบ มิน เทือง (สมาชิกโบลิตบูโร) โบ ตุน ลิน (สมาชิกโบลิตบูโร) โบ โมว เฮยน์ (สมาชิกโบลิตบูโร) ซอว์ ลวิน (คณะกรรมการท้องถิ่น) บา ดิน (คณะกรรมการท้องถิ่น) โอห์น ปวินต์ (คณะกรรมการท้องถิ่น) และฮลอว์ ยเว็ต กาน (คณะกรรมการท้องถิ่น)
นิเวส ศิริวงศ์

นิเวส ศิริวงศ์ ชื่อเล่น เป็ด (เกิด 18 กรกฎาคม พ.ศ. 2520 อำเภอศรีสงคราม จังหวัดนครพนม) เป็นอดีตกองหลังทีมชาติไทย ได้รับการยกย่องให้เป็นกองหลังที่ดีที่สุดคนหนึ่งของประเทศไทย เริ่มต้นอาชีพกับ สโมสรฟุตบอลสินธนา เขาเคยค้าแข้งกับ สโมสรฟุตบอลกอมบัคยูไนเต็ด สโมสรฟุตบอลเซมบาวัง สโมสรฟุตบอลบีอีซี เทโรศาสน สโมสรฟุตบอลพัทยา ยูไนเต็ด และสโมสรฟุตบอลมหาวิทยาลัยเกษตรศาสตร์
ปี 2012 หลังจากจบทัวร์นาเมนต์ AFF Suzuki Cup'2012 นิเวส ได้ประกาศอำลาทีมชาติไทย แต่สามารถโชว์ฟอร์มได้ดีให้กับต้นสังกัดอย่าง พัทยา ยูไนเต็ด จนถูกวินฟรีด เชเฟอร์ เรียกกลับมาติดทีมชาติชุดสู้ศึกฟุตบอลโลก 2014 รอบคัดเลือกและหลังจากจบทัวร์นาเมนท์คัดเลือกฟุตบอลโลก 2014 ก็ได้ประกาศอำลาทีมชาติไทยอย่างเป็นทางการอีกครั้ง
แฟนฟุตบอลส่วนใหญ่นิยมเรียก นิเวส ว่า "น้าเป็ด"
เกียรติประวัติ.
ระดับเยาวชน
ในนามทีมชาติไทย
ในนามทีมสโมสร
สมภพ นิลวงศ์

สมภพ นิลวงศ์ (ชื่อเล่น เอก) เป็นนักฟุตบอลอาชีพชาวไทย ปัจจุบันลงเล่นในตำแหน่งกองหลัง เขาเคยเล่นให้กับทีมชาติไทย
ประวัติ.
สมภพ นิลวงศ์ เกิดวันที่28 มีนาคม พ.ศ. 2526 ที่จังหวัดกาญจนบุรี โดยมีพี่น้องเป็นนักเตะชื่อ ใหญ่ นิลวงษ์
การค้าแข้ง.
เจ้าเอก เริ่มเล่นฟุตบอลอาชีพให้กับ สโมสรฟุตบอลจังหวัดนครสวรรค์ และมาโด่งดังกับสโมสรฟุตบอลพัทยา ยูไนเต็ด จนก้าวขึ้นไปติดทีมชาติในยุคที่มีวินฟรีด เชเฟอร์เป็นกุนซือ โดยติดทีมชาติไทยเป็นครั้งแรก เมื่อเดือนกุมภาพันธ์ พ.ศ. 2555 ในรายการ เวิลด์ คัพ 2014 รอบคัดเลือก ในช่วง3นัดสุดท้ายแทนณัฐพร พันธุ์ฤทธิ์ ที่บาดเจ็บไป
ผลงาน.
สโมสรฟุตบอลจังหวัดนครสวรรค์
สโมสรฟุตบอลราชนาวี ระยอง
สโมสรฟุตบอลพัทยา ยูไนเต็ด
สโมสรฟุตบอลพีที ประจวบ
ชาตรี ฉิมทะเล

ชาตรี ฉิมทะเล (ชื่อเล่น หนุ่ม) เป็นอดีตนักฟุตบอลอาชีพชาวไทยที่เล่นในตำแหน่งกองหน้าและเซ็นเตอร์แบ็ค
ชาตรี สามารถสร้างประวัติศาสตร์เป็นผู้เล่นคนแรกของสโมสรที่ยิงครบ 100 ประตูรวมในทุกรายการให้กับบีจี ปทุม ยูไนเต็ด
ในนัดที่เอาชนะสโมสรโปลิศ เทโรไปได้ 2-0 เมื่อวันที่ 6 กุมภาพันธ์ 2564
ด้านชีวิตส่วนตัว ชาตรี สมรสกับ “กิ๊ก” จารุณี อุ่นไทย โดยงานฉลองมงคลสมรสมีขึ้นเมื่อวันที่ 12 พฤศจิกายน 2554
การค้าแข้ง.
ชาตรี ฉิมทะเล เรึ่มตันเป็นนักบอลอาชีพที่บางกอก บราโว แล้วจึงย้ายมาร่วมทีมเชียงใหม่ เอฟซีโดยเขาได้ลงสนามแค่นัดเดียว
จึงกลับมาเล่นให้กับบางกอก บราโว พอถึง ปี2551 ได้ย้ายกลับมาร่วมทีมสโมสรฟุตบอลบางกอกกล๊าส ซึ่งในขณะนั้นยังเล่นอยู่ในระดับถ้วยพระราชทาน ง 
พอฤดูกาลต่อมา (ปี 2009) สโมสรฟุตบอลบางกอกกล๊าส ได้ซื้อสิทธิ สโมสรฟุตบอลธนาคารกรุงไทย แล้วจึงได้เล่นในลีกสูงสุด
ทีมชาติ.
ชาตรี ฉิมทะเล ติดทีมชาติไทยในยุคของวินฟรีด เชเฟอร์ ในช่วงทำศึกฟุตบอลโลก 2014 รอบคัดเลือก
ผลงานเพลงของเอ็กโซ

รายชื่อผลงานของบอยแบนด์จากเกาหลีใต้ เอ็กโซ  ในปี 2011เปิดตัวด้วยสมาชิก 12 คน แบ่งออกเป็นกลุ่มย่อย EXO-K และ EXO-M ปล่อยอัลบั้มที่มีเพลงเหมือนกันพร้อมกันโดยเป็นภาษาเกาหลี และภาษาจีน ด้วยมินิอัลบั้มแรก MAMA ในเดือนเมษายน 2012 ซึ่งติดชาร์ทเพลงในเกาหลีในทันทีที่ปล่อย
กีฬาขี่ม้าในโอลิมปิกฤดูร้อน 2012

กีฬาขี่ม้าในโอลิมปิกฤดูร้อน 2012 มีการชิงชัย 6 เหรียญทอง
 Dressage: 2 สิงหาคม – 9 สิงหาคม
 Eventing: 28 กรกฎาคม – 31 กรกฎาคม
 Jumping: 4 สิงหาคม - 8 สิงหาคม
แซรอสดวงอาทิตย์ที่ 113

แซรอสชุดที่ 113 ของสุริยุปราคา เกิดขึ้นที่โหนดขึ้นของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ประกอบด้วยสุริยุปราคาบางส่วน 23 ครั้ง สุริยุปราคาวงแหวน 39 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1129 - พ.ศ. 2391 กินเวลาทั้งสิ้น 1,262 ปี
แซรอสดวงอาทิตย์ที่ 113 นี้เชื่อมโยงกับแซรอสดวงจันทร์ที่ 106
อุปราคาเงามืด.
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
มิริง

มิริง  เป็นเครื่องปรุงอาหารที่จำเป็นในการประกอบอาหารของญี่ปุ่น ประกอบด้วยน้ำตาล 40-50% เป็นประเภทไวน์ข้าวคล้ายกับสาเก แต่จะลดปริมาณแอลกอฮอล์ลงจากราว 20% เหลือเพียง 14% โดยมิริงนั้นแบ่งออกเป็น 3 ประเภท คือ 1. "ฮงมิริง" มีแอลกอฮอลล์ 14% 2. "ชิโอะมิริง" มีแอลกอฮอล์และเกลือราว 1.5% เพื่อเลี่ยงภาษีเครื่องดื่มแอลกอฮอล์ และสุดท้ายคือ 3. "ชินมิริง" หรือเรียกอีกอย่างว่า "มิริงฟุโชมิริว" ซึ่งมีแอลกอฮอล์น้อยกว่าหรือเท่ากับ 1% 
ในยุคเอะโดะ ชาวญี่ปุ่นดื่มมิริงโดยถือว่าเป็นสาเกหวาน หรือ เหล้าหวาน และโอโตโซะสำหรับเทศกาลปีใหม่นั้น ก็สามารถทำได้โดยการผสมเครื่องเทศที่เรียกว่า "โทโซซัง" ลงไปในมิริง 
การประกอบอาหารในภูมิภาคคันไซนั้น มิริงจะถูกต้มก่อนเป็นระยะเวลาสั้น ๆ มิริงชนิดนี้เรียกว่า "นิกิริมิริง" (煮切り味醂) เพื่อให้แอลกอฮอล์บางส่วนระเหยไป หรือในภูมิภาคคันโต มิริงถูกนำมาใช้การบำบัด นอกจากนี้บางครั้งแล้ว มิริงยังเป็นวัตถุดิบของซอสเทริยากิ
มัลลิกา จงวัฒนา

มัลลิกา จงวัฒนา (เกิด 1 ธันวาคม พ.ศ. 2531) ชื่อเล่น ทับทิม เป็นอดีตพิธีกรชาวไทยของรายการสตรอเบอรี่ชีสเค้ก (2549–2552) และรายการวีอาร์โซ (2553–2559) คู่กับสุรบถ หลีกภัย ซึ่งทั้งสองสมรสกันในภายหลัง และเลิกรากันในปี พ.ศ. 2559
ประวัติ.
มัลลิกา จงวัฒนาเกิดที่จังหวัดจันทบุรี เป็นบุตรคนที่สามจากทั้งหมดสี่คน ของพสธร จงวัฒนา กับประภา โรจน์รุ่งฤกษ์ มารดาทำธุรกิจเครื่องสำอาง เข้าศึกษาระดับประถมศึกษาถึงมัธยมศึกษาตอนต้นที่โรงเรียนสตรีมารดาพิทักษ์ ช่วงมัธยมศึกษาตอนปลายศึกษาที่โรงเรียนเซนต์ปอลคอนแวนต์จังหวัดชลบุรี และจบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง เมื่อปี พ.ศ. 2561 
มัลลิกาเป็นที่รู้จักจากการมีผู้นำภาพเธอลงเว็บไซต์เด็กดีก่อนแพร่หลายสู่เว็บไซต์อื่น ๆ ทำให้เธอกลายเป็นเน็ตไอดอล ด้วยชื่อเสียงของเธอทำให้จันทร์จิรา จูแจ้ง ชักชวนให้มาเป็นพิธีกรร่วมรายการสตรอเบอรี่ชีสเค้ก ในรายการนั้นเธอโดดเด่นจากความสามารถด้านดนตรีไทยจนเป็นที่จดจำแม้จะออกจากรายการนั้นแล้วก็ตาม
หลังจากนั้นไม่นานเธอก็เป็นผู้นำเสนอสินค้าและโรงเรียนกวดวิชา ทั้งรับเป็นพิธีกรและนางแบบ ก่อนก้าวเข้าสู่การเป็นพิธีกรหญิงในรายการวีอาร์โซร่วมกับสุรบถ หลีกภัยพิธีกรชายที่ได้รับการทาบทามมาเช่นกัน
ชีวิตส่วนตัว.
มัลลิกาคบหากับสุรบถ หลีกภัย โดยมีพิธีหมั้นในวันที่ 26 ตุลาคม พ.ศ. 2555 ณ โรงแรมเซ็นทาราแกรนด์แอทเซ็นทรัลเวิลด์ ห้องโลตัสสวีท 5-7 และบ่ายวันนั้น คู่หมั้นยังได้รับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ วังสระปทุมด้วย และฉลองสมรสพระราชทาน เมื่อวันที่ 24 พฤศจิกายนปีเดียวกัน
เดือนกุมภาพันธ์ 2559 มีการตั้งข้อสงสัยเรื่องความสัมพันธ์ระหว่างมัลลิกากับสามีบนเว็บไซต์พันทิป.คอม หลังพบการเปลี่ยนแปลงหลายประการของมัลลิกา เช่น การกลับมาใช้ชื่อสกุลเดิมของเธอในเครดิตท้ายรายการวีอาร์โซ การที่เธอไม่พูดถึงรายการวีอาร์โซในอินสตาแกรมส่วนตัว และโยงประเด็นกรณีที่ภักดิพร แม่สามี โพสต์ข้อความเชิงบริภาษในอินสตาแกรมส่วนตัวซึ่งหลายคนมองว่าอาจพาดพิงมัลลิกา ต่อมาภักดิพรปฏิเสธ ภายหลังสุรบถชี้แจงผ่านอินสตาแกรมว่าเลิกกับศรีภรรยา
มาระยะหนึ่ง และว่าตนกับภรรยาควรเป็นเพื่อนกันมากกว่า แต่คำชี้แจงถูกลบ ก่อนหน้านี้ มัลลิกายุติบทบาทพิธีกรคู่กับสามีในรายการวีอาร์โซตั้งแต่สิ้นเดือนมกราคมปีเดียวกัน
กระแสสังคม.
เมื่อปี 2558 มัลลิกาตกเป็นประเด็นในอินเทอร์เน็ตหลังโพสต์ข้อความครีมบำรุงผิวยี่ห้อหนึ่งที่ทำให้เข้าใจว่าครีมนั้นมีสรรพคุณทำให้ใบหน้าผ่องใส ช่วยขับสารพิษ เปลี่ยนรูปหน้า ลดเส้นเลือดในสมองแตก บรรเทาข้อเข่าเสื่อม ขาโก่ง จนดูเหมือนเข้าข่ายโฆษณาเกินจริงรวมถึงนำภาพเด็กมาลงโฆษณา ซึ่งสุรบถ หลีกภัย สามี ได้โพสต์ข้อความแก้ต่าง ประภา โรจน์รุ่งฤกษ์ มารดา ชี้แจงแทนว่า มัลลิกาเป็นเพียงพรีเซนเตอร์ครีมเซเล็บ ไม่ได้มีส่วนเกี่ยวข้องและไม่อยากให้สังคมมองลูกสาวว่าเป็นคนขาย ส่วนเรื่องประเด็นภาพปฏิทรรศน์ (review) ครีมนั้น ประภาเผยว่า อาจใช้เวลาถึง 4-6 เดือน ถึงเห็นความแตกต่าง
มัลลิกายังถูกเพื่อนร่วมสถาบันแฉว่าเธอแอบมีสัมพันธ์ลึกซึ้งกับแฟนเก่าซึ่งเป็นนักร้อง พร้อมยังโพสต์ภาพของเธอขณะยืนถ่ายรูปกับคนดังกล่าว และว่า เสื้อกันหนาวสีเทาที่มัลลิกาสวมนั้นเป็นของแฟนเก่า จากนั้น มัลลิกาตั้งทนายความฟ้องร้อง และได้มีคลิปข่าว "เจ้าของfbกุข่าวฉาว รับสารภาพผิดแล้ว” ชี้แจงกรณีดังกล่าว หลังมีผู้ใช้เฟซบุ๊กคนหนึ่งโพสต์โจมตีเธอ ภายในคลิประบุว่า ผู้โพสต์ข้อความดังกล่าวติดต่อทีมงานวีอาร์โซ และยอมรับผิดกรณีโพสต์ข้อความใส่ร้าย และลบข้อความดังกล่าวแล้ว มัลลิกาชี้แจงปฏิเสธ ทั้งระบุว่ายอมให้อภัยนักศึกษาผู้โพสต์แล้ว และจะเอาผิดเว็บไซต์หรือสื่อต่าง ๆ ที่เผยแพร่เรื่องนี้
เกาะอัมบน

เกาะอัมบน  เป็นส่วนหนึ่งของหมู่เกาะโมลุกกะ ประเทศอินโดนีเซีย เกาะมีพื้นที่ 775 ตร.กม. เกาะนี้ชาวโปรตุเกสเข้ามาตั้งถิ่นฐานครั้งแรกในปี ค.ศ. 1521 ต่อมา มีความสำคัญในการค้าเครื่องเทศและพ่อค้าอังกฤษเข้ามาตั้งถิ่นฐานใน ค.ศ. 1615 ใน ค.ศ. 1623 เกิดการสังหารหมู่ที่เมืองอัมบน โดยชาวฮอลันดาได้สังหารชาวอังกฤษและครอบครองเกาะนี้ จนในที่สุดตกเป็นของฮอลันดาในปี ค.ศ. 1814 ต่อมาในช่วงสงครามโลกครั้งที่สอง ญี่ปุ่นได้เข้าควบคุมดูแล ระหว่างปี ค.ศ. 1942-1945 เมื่อสงครามสิ้นสุด ชาวเกาะประกาศตั้งเป็นสาธารณรัฐอิสระในปี ค.ศ. 1950 แต่ก็ถูกรัฐบาลอินโดนีเซียปราบปรามอย่างรวดเร็ว
โปขรา

โปขรา [โป-ขะ-รา]  หรือชื่อเต็มว่า มหานครโปขรา เลขนาถ  เป็นมหานครในประเทศเนปาล เป็นเมืองที่มีประชากรมากเป็นอันดับสองรองจากกรุงกาฐมาณฑุ เมืองหลวงของประเทศ<ref name="http://pokharamun.gov.np/"></ref> โปขราเป็นเมืองหลวงของรัฐคัณฑกี และเป็นเมืองศูนย์กลางของเขตกาสกี เดิมโปขรามีสถานะเป็นเทศบาล แต่ต่อมามีการยุบรวมเมืองโปขรากับเมืองเลขนาถจัดตั้งเป็นมหานครโปขราในเดือนพฤษภาคม พ.ศ. 2560 โปขราตั้งอยู่ทางทิศตะวันตกและห่างจากกาฐมาณฑุ 200 กิโลเมตร ทางตอนใต้ของเมืองตั้งอยู่บนความสูง 827 เมตรจากระดับน้ำทะเล ส่วนทางตอนบนของเมืองมีความสูง 1,740 เมตรจากระดับน้ำทะเล
โปขราถือเป็นเมืองหลวงแห่งการท่องเที่ยวของเนปาล เพราะเป็นฐานสำหรับนักปีนเขาที่จะเดินทางเข้าไปในเขตอนุรักษ์อันนปูรณะบนเทือกเขาหิมาลัย และเมืองนี้เป็นที่ตั้งของชุมชนทหารกุรข่าชั้นสูงจำนวนมาก
ลูกัส บาร์ริโอส

ลูกัส รามอน บาร์ริโอส กาเซเรส  เป็นนักฟุตบอลชาวปารากวัยที่เกิดในประเทศอาร์เจนตินา ปัจจุบันลงเล่นให้กับเดเฟนซาอิกริเอกาฆุสติเซีย ในปริเมราดิบิซิออนเดอาร์เฆนตินา บาร์ริโอส เป็นที่รู้จักในด้านประสิทธิภาพในพื้นที่เป้าหมาย ทำให้เขาได้รับสมญานามว่า ลาปันเตรา ซึ่งแปลว่าเสือดำ
แม้ว่าเขาจะเกิดใน ซานเฟร์นันโด บัวโนสไอเรส ในประเทศอาร์เจนตินาแม้ว่าเขาจะเกิดในซาน เฟอร์นันโด บัวโนสไอเรส อาร์เจนตินา แม่ของบาร์ริออสคือปารากวัย ซึ่งทำให้เขามีสิทธิ์ได้รับสัญชาติปารากวัยเมื่อแรกเกิด เขาได้รับสัญชาติปารากวัยในเดือนมีนาคม ค.ศ. 2010 และได้ลงเล่นกับทีมชาติปารากวัยครั้งแรกในวันที่ 25 พฤษภาคมของปีนั้น
เขาเริ่มต้นอาชีพนักฟุตบอลกับอาร์เฆนติโนยูนิออร์ ในปี ค.ศ. 2002 ก่อนที่จะย้ายไปหลากหลายทีมในทั่วโลก ในปี ค.ศ. 2008 สหพันธ์ประวัติศาสตร์และสถิติฟุตบอลระหว่างประเทศ ได้เลือกให้ บาร์ริโอส เป็นดาวซัลโวแห่งปีของโลกด้วยจำนวน 37 ประตู ในปีนี้เขายังพาโกโล-โกโล ชนะเลิศชิเลียนปริเมราดิบิซิออน และเป็นผู้ทำประตูสูงสุดในลีก ในปี ค.ศ. 2010 เขายังได้รับรางวัลนักฟุตบอลปารากวัยยอดเยี่ยมแห่งปี เขายังพาโบรุสซิอาดอร์ทมุนด์ ชนะเลิศบุนเดิสลีกาสองสมัย ในปี ค.ศ. 2011–2012 เขายังช่วยให้กว่างโจวเอเวอร์แกรนด์ ชนะเลิศเอเอฟซีแชมเปียนส์ลีก 2013 ได้อีกด้วย
วีตอร์ ปึไรรา

วีตอร์ มานูแวล ดึ ออลีไวรา ลอปึช ปึไรรา  เกิดเมื่อวันที่ 26 กรกฎาคม ค.ศ. 1968 ในเมืองอึชปีญู ประเทศโปรตุเกส เป็นผู้จัดการทีมชาวโปรตุเกส ปัจจุบันเป็นหัวหน้าผู้ฝึกสอนของวุลเวอร์แฮมป์ตันวอนเดอเรอส์ ในพรีเมียร์ลีก
แกปจังก์ชัน

แกปจังก์ชัน  หรือชื่ออื่น ๆ เนซุส (nexus) หรือ มาคูลา คอมมูนิแคนส์ (macula communicans) เป็นการเชื่อมต่อระหว่างเซลล์ที่มีลักษณะเฉพาะ (specialised intercellular connection) ในประเภทของเซลล์สัตว์จำนวนมาก แกปจังก์ชันนั้นเชื่อมต่อไซโทพลาซึมของเซลล์สองเซลล์เข้าด้วยกันโดยตรง ซึ่งทำให้โมเลกุล, ไอออน และการกระตุ้นทางไฟฟ้าสามารถส่งต่อกันระหว่างเซลล์ได้โดยตรงผ่านทางเข้าออกซึ่งมีการควบคุมนี้ แชนแนลของแกปจังก์ชัน (gap junction channel) หนึ่งแชนแนลนั้นประกอบด้วยคอนเนซอน (connexon) หรือเฮมิแชนแนล (hemichannel) สองอัน ที่ซึ่งเชื่อมต่อกันไปทั่วพื้นที่ภายในเซลล์ แกปจังก์ชันนั้นเทียบเคียงได้กับพลาสโมเดสมาตาในเซลล์พืช
วัฏจักรคัลวิน

วัฏจักรคัลวิน  หรือ Calvin-Benson-Bassham (CBB) cycle reductive pentose phosphate cycle หรือ C3 cycle เป็นลำดับของปฏิกิริยาทางด้านชีวเคมี เกิดขึ้นในสโตรมาของคลอโรพลาสต์ บางครั้งเรียกปฏิกิริยานี้ว่าปฏิกิริยาช่วงที่ไม่ใช้แสง วัฏจักรคัลวิน เกิดเป็น 3 ขั้นตอน ดังนี้
แผนลับแหกคุกนรก ฤดูกาลที่ 1

แผนลับแหกคุกนรก ฤดูกาลที่ 1  เป็นซีรีส์แนวดรามา ในฤดูกาลแรกออกฉายในสหรัฐอเมริกาและแคนาดาตอนแรกเมื่อวันที่ 29 สิงหาคม ค.ศ. 2005 ในคืนวันจันทร์ เวลา 3 ทุ่ม (EST) ทางช่องฟอกซ์ มีจำนวนตอน 22 ตอน ตอนจบของฤดูกาลจบเมื่อวันที่ 15 พฤษภาคม ค.ศ. 2005
ในฤดูกาลนี้พูดถึงสองพี่น้อง คนพี่ถูกตัดสินประหารชีวิตจากอาชญากรรมที่เขาไม่ได้กระทำ และคนน้องเป็นอัจฉริยะที่คิดค้นแผนการแยบยลเพื่อช่วยพี่ชายหนีออกจากคุก โดยจงใจทำให้ตัวเองติดคุกเสียก่อน ต่อมา สองพี่น้องและเพื่อนนักโทษอีก 6 คนในทัณฑสถานฟอกซ์ริเวอร์สเตต สามารถร่วมมือกันจนหาทางแหกคุกได้สำเร็จในตอนที่ 21
เนื้อเรื่อง.
ในฤดูกาลแรกมีอยู่ 22 ตอน ออกอากาศในสหรัฐอเมริกาตั้งแต่วันที่ 29 สิงหาคม ค.ศ. 2005 ถึง 15 พฤษภาคม ค.ศ. 2006 เนื้อเรื่องโดยรวมคือแผนที่ไมเคิล สโคฟิลด์ พยายามแหกออกจากคุกกับพี่ชาย ลินคอล์น เบอร์โรว์ส
ฟีฟี่ เบลค

นาตาชา โจซีฟิน เบลค (ชื่อเล่น: ฟีฟี่ หรือ เบลล์; เกิดวันที่ 10 เมษายน พ.ศ. 2537) หรือเป็นที่รู้จักในชื่อ "ฟีฟี่ เบลค (Fifi Blake)" เป็นลูกครึ่งไทย-อังกฤษ เกิดที่ดันดี สกอตแลนด์ เป็นนักร้องหญิงสไตล์อินดี้ ป๊อป ก่อนหน้าที่จะมีผลงานเพลง ฟีฟี่เคยเป็นนักแสดงมาก่อน มีผลงาน เช่น ภาพยนตร์เรื่อง "อนึ่ง คิดถึงเป็นอย่างยิ่ง" ฟีฟี่เป็นลูกคนโตสุดในครอบครัว มีน้องชายหนึ่งคน
ประวัติ.
ฟีฟี่อยู่ที่สกอตแลนด์ 5 ปีก่อนที่จะย้ายไปอยู่ฮ่องกงกับครอบครัว แล้วไปเรียนที่อนุบาลจีน ซึ่งฟีฟี่ต้องหัดพูดภาษาจีน หลังจากจบอนุบาลแล้วขึ้น ป.1 ฟีฟี่ศึกษาที่โรงเรียน Abundant Life ซึ่งเป็นโรงเรียนศาสนาคริสต์ พอเรียนไปประมาณครึ่งปี ฟีฟี่ย้ายไปศึกษาที่โรงเรียนนานาชาติญี่ปุ่น (Japanese International School) จนถึงจบ ป.3 แล้วย้ายมาอยู่ประเทศไทย ศึกษาที่โรงเรียนนานาชาติบางกอกพัฒนา (Bangkok Patana International School) จนถึง ม.3 แล้วศึกษาในระบบ Homeschool ในปี พ.ศ. 2555 ผ่านระบบการสอบของ Cambridge และศึกษาต่อที่มหาวิทยาลัยอัสสัมชัญ (ABAC) คณะสถาปัตยกรรมศาสตร์ 1 ปี ก่อนย้ายคณะเรียนนิเทศศาสตร์ สาขา Advertising จบปี 2561
ในปี พ.ศ. 2555 ฟีฟี่ได้เข้าสู่วงการเพลง ซึ่งอยู่ค่าย Duckbar เป็นค่ายย่อยในสังกัดของ จีเอ็มเอ็ม แกรมมี่ ซึ่งฟีฟี่ได้มีผลงานเพลง "What is your name?", "สุดท้ายก็ต้องยอม" และ "เจ็บทำไมไม่รู้" ตามลำดับ
ในปี 2562 เริ่มทำงานที่สายการบินกรุงเทพ Bangkok Airways เครื่องบินส่วนตัวร่วมกับบริษัท Air Alsie ปัจจุบันทำงานเป็นนางแบบโฆษณาและเป็นครูภาษาอังกฤษที่อนุบาลเอกชนแห่งหนึ่ง